stanford-oval/wikipedia huggingface dataset:
การให้แสงเงาแบบเซล

ตัวอย่างเฉดสีแบบเซล (ขวา) และต้นฉบับภาพเรนเดอร์แบบปกติ (ซ้าย)
การให้แสงเงาแบบเซล (อังกฤษ: cel shading) หรือ การให้แสงเงาแบบตูน (toon shading) หรือ เฉดเซล เป็นรูปแบบการให้แสงเงาแบบหนึ่ง ที่ใช้ในการเร็นเดอร์งานในคอมพิวเตอร์กราฟิกส์ให้มีลักษณะเหมือนภาพวาดในลักษณะการ์ตูน เซลมีการใช้งานในหลายส่วนทั้งในการ์ตูนและในวิดีโอเกม ตัวอย่างเช่นในเกม เซลด้าในภาคของเครื่องนินเทนโดดีเอสและวี และเกมดราก้อนเควสต์ในภาค IX
คำว่า"เซล" มาจากแผ่นเซลลูลอยด์ที่ใช้เป็นเครื่องมือในการวาดการ์ตูน ส่วนคำว่า "ตูน" มาจากคำว่า "การ์ตูน" เนื่องจากถูกใช้ทำภาพคล้ายการ์ตูน
กล้ามเนื้อเฟลกเซอร์ คาร์ไพ อัลนาริส

| กล้ามเนื้อเฟลกเซอร์ คาร์ไพ อัลนาริส  (Flexor carpi ulnaris muscle) |
| --- | --- |
กล้ามเนื้อในชั้นตื้นในด้านหลัง (ซ้าย) และด้านหน้า (ขวา) ของปลายแขนข้างซ้าย (กล้ามเนื้อเฟลกเซอร์ คาร์ไพ อัลนาริสแสดงด้วยสีน้ำเงิน)
รายละเอียด
จุดยึด: ปุ่มมีเดียล อีพิคอนไดล์ (เอ็นกล้ามเนื้อคอมมอนเฟลกเซอร์)
จุดเกาะ: กระดูกพิสิฟอร์ม
หลอดเลือดแดง: หลอดเลือดแดงอัลนา
ประสาท: แขนงเลี้ยงกล้ามเนื้อของเส้นประสาทอัลนา
การกระทำ: งอที่ข้อมือ
ตัวต้าน: กล้ามเนื้อเอกซ์เทนเซอร์ คาร์ไพ อัลนาริส
ตัวระบุ
ภาษาละติน: musculus flexor carpi ulnaris
TA98: A04.6.02.030
TA2: 2483
FMA: 38465
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
กล้ามเนื้อเฟลกเซอร์ คาร์ไพ อัลนาริส (อังกฤษ: flexor carpi ulnaris muscle; FCU) เป็นกล้ามเนื้อของปลายแขนของมนุษย์ ทำหน้าที่งอ (flex) และหุบ (adduct) มือ
จุดเกาะต้นและจุดเกาะปลาย

กล้ามเนื้อเฟลกเซอร์ คาร์ไพ อัลนาริสเริ่มจากจุดเกาะต้น 2 ปลาย คือ ปลายจุดเกาะต้นด้านกระดูกต้นแขนและด้านกระดูกอัลนา ซึ่งเชื่อมกันโดยเอ็นโค้งซึ่งมีเส้นประสาทอัลนา (ulnar nerve) และหลอดเลือดแดงอัลนา (ulnar artery) วิ่งอยู่ข้างล่าง
ปลายจุดเกาะต้นด้านกระดูกต้นแขน (humeral head) เกาะที่ปุ่มมีเดียล อีพิคอนไดล์ (medial epicondyle) โดยเอ็นกล้ามเนื้อคอมมอนเฟลกเซอร์ (common flexor tendon)
ปลายจุดเกาะต้นด้านกระดูกอัลนา (ulnar head) เกาะที่ขอบด้านใกล้กลางของโอเลครานอน โพรเซส (olecranon) ของกระดูกอัลนา (ulna) และที่ด้านบน 2/3 ของขอบกระดูกด้านหลัง (dorsal border) ของกระดูกอัลนาโดยเอ็นแผ่ (aponeurosis)
จุดเกาะปลายของกล้ามเนื้อนี้เกาะที่กระดูกพิสิฟอร์ม (pisiform) แล้วผ่านทางเอ็นเข้าไปถึงกระดูกฮาเมต (hamate) และกระดูกฝ่ามือชิ้นที่ 5 ทำหน้าที่งอและหุบที่ข้อมือ
เอ็นกล้ามเนื้อ

เอ็นกล้ามเนื้อของกล้ามเนื้อเฟลกเซอร์ คาร์ไพ อัลนาริสสามารถเห็นได้จากด้านหน้าของส่วนปลายของปลายแขน หากมองที่ส่วนปลายของปลายแขนของคนคนหนึ่ง ทางขวาก่อนถึงข้อมือ จะเห็นเอ็นประมาณ 2-3 อัน ซึ่งเอ็นของกล้ามเนื้อเฟลกเซอร์ คาร์ไพ อัลนาริสคือเอ็นที่อยู่แนวใกล้กลางมากที่สุด (ใกล้กับนิ้วก้อยมากที่สุด) (ส่วนเอ็นอันที่อยู่ด้านข้างที่สุดเป็นของกล้ามเนื้อเฟลกเซอร์ คาร์ไพ เรเดียลิส (flexor carpi radialis muscle) ส่วนอันตรงกลาง (ถ้ามี) เป็นของกล้ามเนื้อปาล์มาริส ลองกัส (palmaris longus))
การออกกำลังกาย

เช่นเดียวกับกล้ามเนื้อกลุ่มงออื่นๆ ในปลายแขน กล้ามเนื้อนี้สามารถฝึกความแข็งแรงได้จากการออกกำลังการต้านการงอ โดยใช้ wrist roller และ wrist curls ร่วมกับดัมบ์เบลล์ (dumbbell)
ภาพอื่นๆ

ภาพวาดกระดูกเรเดียสและกระดูกอัลนาข้างขวา
กระดูกของมือข้างซ้าย มุมมองด้านฝ่ามือ
ภาพตัดขวางผ่านตรงกลางของปลายแขน
ด้านหน้าของรยางค์บนข้างขวา
แหล่งข้อมูลอื่น

สื่อเรื่องกล้ามเนื้อของมหาวิทยาลัยวอชิงตัน flexorcarpiulnaris
Loyola University Chicago fcu
การเกิดเซลล์สืบพันธุ์

การเกิดเซลล์สืบพันธุ์ (อังกฤษ: gametogenesis) คือกระบวนการอย่างหนึ่งในสิ่งมีชีวิต ซึ่งเป็นการแบ่งเซลล์และทำให้เกิดความแตกต่างกันของเซลล์แม่ (gametocyte) ที่มีโครโมโซมสองชุด (diploid) หรือชุดเดียว (haploid) ให้กลายเป็นเซลล์สืบพันธุ์ (gamete) ที่มีโครโมโซมเพียงชุดเดียว การเกิดเซลล์สืบพันธุ์เกิดจากการแบ่งเซลล์แบบไมโอซิส (meiosis) หรือไมโทซิส (mitosis) ขึ้นอยู่กับวงจรชีวิตของสิ่งมีชีวิตนั้นๆ
การเกิดเซลล์สืบพันธุ์ในสัตว์

สัตว์ประเภทต่างๆ จะสร้างเซลล์สืบพันธุ์โดยตรงด้วยการแบ่งเซลล์แบบไมโอซิสด้วยอวัยวะที่เรียกว่าต่อมบ่งเพศ (gonad) สัตว์สปีชีส์หนึ่งๆ ที่ขยายพันธุ์แบบอาศัยเพศมีรูปแบบการสร้างเซลล์สืบพันธุ์ที่แตกต่างกันออกไปดังนี้
ในเพศผู้เรียกว่า การสร้างสเปิร์ม (spermatogenesis) เกิดขึ้นที่อัณฑะ
ในเพศเมียเรียกว่า การสร้างไข่ (oogenesis) เกิดขึ้นที่รังไข่
ถึงแม้ใช้อวัยวะที่แตกต่างกันแต่กระบวนการนั้นยังมีรูปแบบที่เหมือนกัน กล่าวคือ เซลล์ตั้งต้นจะเรียกว่าแกมีโทโกเนียม (gametogonium) จะแบ่งตัวแบบไมโทซิสเข้าสู่ช่วงแกมีโทไซต์ระยะแรก (primary gametocyte) และแบ่งตัวแบบไมโอซิสเข้าสู่แกมีโทไซต์ระยะที่สอง (secondary gametocyte) แล้วแบ่งเซลล์แบบไมโอซิสอีกครั้งจนได้แกมีทิด (gametid) จำนวน 4 เซลล์ต่อเซลล์แม่ 1 เซลล์ สุดท้ายแกมีทิดจะเจริญไปเป็นสเปิร์มหรือไข่ ซึ่งเป็นแกมีต (gamete) ในขั้นตอนสุดท้าย พอสรุปได้ดังนี้
| ประเภทเซลล์ | จำนวนโครโมโซม* | โครมาทิด | กระบวนการ |
| --- | --- | --- | --- |
| แกมีโทโกเนียม | ดิพลอยด์/46 | 2N | ไมโทซิส |
| แกมีโทไซต์ระยะแรก | ดิพลอยด์/46 | 4N | ไมโอซิส 1 |
| แกมีโทไซต์ระยะที่สอง | แฮพลอยด์/23 | 2N | ไมโอซิส 2 |
| แกมีทิด | แฮพลอยด์/23 | 1N |  |
| แกมีต | แฮพลอยด์/23 | 1N |  |
แผนภาพแสดงการแบ่งตัวของเซลล์แม่จนได้เซลล์สืบพันธุ์
กวารีโน กวารีนี

| กวารีโน กวารีนี |
| --- | --- |

เกิด: 17 มกราคม ค.ศ. 1624(1624-01-17) โมเดนา ดัชชีโมเดนาและเรจโจ
เสียชีวิต: 6 มีนาคม ค.ศ. 1683(1683-03-06) (59 ปี) มิลาน ดัชชีมิลาน
สัญชาติ: อิตาลี

ผลงานสำคัญ:  Chapel of the Holy Shroud  Royal Church of Saint Lawrence  Castle of Racconigi (ร่วมกับ Filippo Juvarra, Pelagio Palagi และ Giovanni Battista Borra)  Palazzo Carignano 
 
วังการิญญาโนที่โตรีโน
กามิลโล-กวารีโน กวารีนี (อิตาลี: Camillo-Guarino Guarini หรือ Guarino Guarini; 17 มกราคม ค.ศ. 1624 – 6 มีนาคม ค.ศ. 1683) เป็นสถาปนิกชาวอิตาลีของสถาปัตยกรรมแบบบาโรกแบบพีดมอนต์ นอกจากจะมีผลงานที่ตูรินแล้ว กวารีนียังมีอิทธิพลและผลงานในประเทศอื่น ๆ ในทวีปยุโรปรวมทั้งในประเทศฝรั่งเศส ประเทศโปรตุเกส และซิซิลี
กวารีโน กวารีนีเป็นพระลัทธิเธียไทน์ (Theatine) ในนิกายโรมันคาทอลิก และนอกจากจะเป็นสถาปนิกแล้วกวารีนีก็ยังเป็นนักคณิตศาสตร์ และ นักประพันธ์ด้วย
ประวัติ

กวารีนีเป็นพระใหม่ในลัทธิเธียไทน์เมื่อปี ค.ศ. 1639 ประจำอยู่ที่สำนักสงฆ์ซานซิลเวสโตรอัลกวีรีนาเล (San Silvestro al Quirinale) ที่กรุงโรมและกลับมาโมดีนาเมื่อปี ค.ศ. 1647 ซึ่งเป็นที่ที่รับการบวชเป็นพระเมื่อปี ค.ศ. 1648 จากนั้นก็ได้รับเลี่อนตำแหน่งขึ้นเป็นลำดับอย่างรวดเร็ว กวารีนีเป็นผู้ตรวจสอบบัญชีคนแรก ต่อมาก็ได้เป็นผู้ดูแลงาน และในที่สุดก็ได้เป็น provost เมื่อปี ค.ศ. 1654 แต่เจ้าชายอัลฟอนโซ (Alfonso IV d'Este) สนับสนุนพระองค์อื่นจึงตั้งขึ้นเป็น provost แทนกวารีนีผู้ต้องออกจากเมืองโมดีนา ชีวิตในช่วงสองสามปีนี้ไม่มีหลักฐานทางเอกสารบ่งไว้ ในปี ค.ศ. 1656 กวารีนีเป็นสมาชิกของสำนัก Theatine ที่เมืองปาร์มา และกวารีนีก็ได้ไปเยี่ยมเมืองปรากและเมืองลิสบอน ก่อนที่จะพิมพ์หนังสือเรื่อง "La Pietà trionfante" ที่เมืองเมสซีนาในปี ค.ศ. 1660 ซึ่งเป็นเมืองที่กวารีนีเป็นผู้บรรยายคณิตศาสตร์
กวารีนีเขียนหนังสือคณิตศาสตร์ทั้งในภาษาละตินและภาษาอิตาลี รวมทั้ง "Euclides adauctus" ซึ่งเป็นหนังสือเรขาคณิต เมื่อปี ค.ศ. 1665 กวารีนีพิมพ์หนังสือปรัชญาทางคณิตศาสตร์ "Placita Philosophica" ซึ่งเป็นหนังสือที่ "Euclides adauctus" แย้งทฤษฎีดวงอาทิตย์เป็นศูนย์กลางของ นิโคลัส โคเปอร์นิคัสและกาลิเลโอ กาลิเลอี
กล่าวกันว่ากวารีนีได้รับอิทธิพลทางสถาปัตยกรรมมาจากฟรันเชสโก บอร์โรมีนี และว่ากันว่ากวารีนีเป็นสถาปนิกคนแรกให้กับดุ๊กฟีลีแบร์แห่งซาวอย (Philibert of Savoy) กวารีนีออกแบบสิ่งก่อสร้างจำนวนมากทั้งสิ่งก่อสร้างสาธารณะและส่วนบุคคลที่ตูริน รวมทั้งวังหลายวังของดุ๊กแห่งซาวอย, วัดหลวงซานโลเรนโซ (ค.ศ. 1666-ค.ศ. 1680), ชาเปลHoly Shroudที่เป็นที่เก็บ ผ้าห่อพระศพพระเยซูแห่งตูริน (Shroud of Turin) ภายในมหาวิหารเซนต์จอห์นแบ็พทิสต์ที่ตูริน (ค.ศ. 1668) ซึ่งสร้างต่อจากงานที่เริ่มโดยคาร์โล ดิ คาสเตลลามอนเต (Carlo di Castellamonte) วังการิญญาโน (Palazzo Carignano) (ค.ศ. 1679-ค.ศ. 1685) วังรักโกนีจี (Castle of Racconigi) และสิ่งก่อสร้างอีกหลายแห่งทั้งสิ่งก่อสร้างสาธารณะและคริสต์ศาสนสถานที่โมดีนา เมสซีนา เวโรนา เวียนนา ปราก ลิสบอน และปารีส ระหว่างปี ค.ศ. 1657 ถึงปี ค.ศ. 1659 กวารีนีพำนักอยู่ที่ประเทศสเปนเพื่อหาความรู้เกี่ยวกับสิ่งก่อสร้างแบบมัวร์ ซึ่งกวารีนีนำลักษณะบางอย่างมาใช้ในสิ่งก่อสร้างที่ตูริน ในบรรดาผู้ที่ทำงานสืบต่อจากกวารีนีก็รวมทั้งฟีลิปโป จูวารา (Filippo Juvarra) ผู้เป็นลูกศิษย์ของกวารีนีเองและแบร์นาโด วิตโตเน (Bernardo Vittone) ผู้เป็นลูกศิษย์ของจูวารา ผู้ซึ่งเป็นผู้เขียน "Architettura Civile" เมื่อปี ค.ศ. 1737
อ่านเพิ่ม

Wittkower, Rudolf (1980). Art and Architecture in Italy, 1600–1750. Pelican History of Art. Penguin. pp. 403–415. ISBN 0-300-07939-7.
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 2  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิตาลี  อิสราเอล  สหรัฐ  เช็กเกีย  เนเธอร์แลนด์ 2  โปแลนด์  โปรตุเกส  นครรัฐวาติกัน 
วิชาการ:  zbMATH 
ศิลปิน:  KulturNav  RKD Artists  ULAN 
ประชาชน:  ชาวอิตาลี  Deutsche Biographie 
อื่น ๆ:  SNAC  IdRef
การคืนพระชนม์ของพระเยซู

การคืนพระชนม์ของพระคริสต์ (การคืนพระชนม์ฉบับของคินแนร์ด) โดยราฟาเอล ปี 1502
การคืนพระชนม์ของพระเยซู (อังกฤษ: Resurrection of Jesus) หมายถึง เหตุการณ์สองเหตุการณ์ที่มีความสำคัญที่สุดในความเชื่อทางคริสต์ศาสนาที่เป็นพื้นฐานของปรัชญาและหลักการทางคริสต์ศาสนวิทยา ตามพันธสัญญาใหม่พระเยซูผู้เป็นหัวใจของคริสต์ศาสนาถูกตรึงกางเขน, สิ้นพระชนม์, ถูกนำไปไว้ในที่เก็บศพ, และทรงคืนพระชนม์สามวันหลังจากนั้น (ยอห์น 19:30–31
, มาระโก 16:1
, มาระโก 16:6
). พันธสัญญาใหม่ยังกล่าวถึงการคืนพระชนม์และการสำแดงพระองค์ของพระเยซูคริสต์อีกหลายครั้งต่ออัครสาวกสิบสององค์ และสาวกคนอื่น ๆ รวมทั้ง “พี่น้องอีกห้าร้อยคนพร้อมกัน” (1 โครินธ์ 15:6]) ก่อนที่จะเสด็จขึ้นสวรรค์ เหตุการณ์สำคัญสองเหตุการณ์นี้ฉลองกันระหว่างวันศุกร์ศักดิ์สิทธิ์ และ อีสเตอร์
ชนกลุ่มอื่น ๆ เช่น ชาวยิว มุสลิม บาไฮ และนิกายหรือลัทธิบางลัทธิของคริสต์ศาสนาไม่เห็นด้วยหรือไม่เชื่อว่าพระเยซูทรงคืนพระชนม์จริงหรือไม่
ดูเพิ่ม

พระเยซู
ชีวิตของพระเยซู
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ การคืนพระชนม์ของพระเยซู
| ด ค กเหตุการณ์สำคัญในชีวิตของพระเยซูจากพระวรสาร |
| --- | --- | --- |
|  ประสูติ  การนมัสการของคนเลี้ยงแกะ  การนมัสการของโหราจารย์  เสด็จหนีไปอียิปต์  รับบัพติศมา  ถูกทดลอง  เรียกอัครทูต  เทศนาบนภูเขา  ปาฏิหาริย์  ถูกปฏิเสธ  จำแลงพระกาย  เสด็จเข้ากรุงเยรุซาเลม  สรงน้ำมันหอมและเสวยอาหารค่ำมื้อสุดท้าย  ทรงถูกจับ  พิพากษา  ให้การกับปอนติอุส ปิลาตุส  ถูกทรมาน  ถูกตรึงกางเขน  อัญเชิญลงจากกางเขน  บรรจุพระศพ  คืนพระชนม์แล้วขึ้นสวรรค์  เสด็จมาครั้งที่สอง  การพิพากษาครั้งสุดท้าย  |  ประสูติ  การนมัสการของคนเลี้ยงแกะ  การนมัสการของโหราจารย์  เสด็จหนีไปอียิปต์  รับบัพติศมา  ถูกทดลอง  เรียกอัครทูต  เทศนาบนภูเขา  ปาฏิหาริย์  ถูกปฏิเสธ  จำแลงพระกาย  เสด็จเข้ากรุงเยรุซาเลม  สรงน้ำมันหอมและเสวยอาหารค่ำมื้อสุดท้าย  ทรงถูกจับ  พิพากษา  ให้การกับปอนติอุส ปิลาตุส  ถูกทรมาน  ถูกตรึงกางเขน  อัญเชิญลงจากกางเขน  บรรจุพระศพ  คืนพระชนม์แล้วขึ้นสวรรค์  เสด็จมาครั้งที่สอง  การพิพากษาครั้งสุดท้าย  |  |
| ด ค กเทศกาลมหาพรต—ปัสกา/อีสเตอร์ |
| --- | --- |
ที่มา:  อาหารค่ำมื้อสุดท้าย  พระทรมาน  ตรึงกางเขน  คืนพระชนม์ 
การรำลึก:  เทศกาลมหาพรต วันพุธรับเถ้า สัปดาห์ศักดิ์สิทธิ์ วันอาทิตย์ใบลาน วันพฤหัสบดีศักดิ์สิทธิ์ วันศุกร์ประเสริฐ วันเสาร์ศักดิ์สิทธิ์ วันอาทิตย์ปัสกา วันจันทร์อีสเตอร์ 
ดูเพิ่ม:  ตรีวารปัสกา  อัฐมวารปัสกา  วันอังคารสารภาพบาป 
| ด ค กพระวรสารนักบุญมาระโก |
| --- | --- |
บทในคัมภีร์ไบเบิล (พันธสัญญาใหม่):  มาระโก 1  2  3  4  5  6  7  8  9  10  11  12  13  14  15  16 
เหตุการณ์:  พระเยซูทรงรับบัพติศมา  การทดลอง  พันธกิจในกาลิลี  อุปมาเรื่องเมล็ดพืชที่งอกขึ้น  การทรงห้ามพายุ  การทรงเลี้ยงมหาชน  การทรงดำเนินบนน้ำ  การทรงรักษาคนโรคเรื้อน  การทรงจำแลงพระกาย  บัญญัติเอก  วิบัติยิ่งใหญ่  การชโลม  พระทรมาน  อาหารค่ำมื้อสุดท้าย  ศาลของปีลาต  การตรึงที่กางเขน  การฝัง  อุโมงค์ฝังศพที่ว่างเปล่า  การคืนพระชนม์ 
วลี:  ผู้หลบหนีเปลือย  พระดำรัสของพระเยซูบนกางเขน 
บุคคล:  คายาฟาส  ซีโมนชาวไซรีน  ซีโมนเปโตร  โธมัส  ปอนทิอัสปีลาต  พระเยซู  ฟีลิป  มารีย์ชาวเบธานี  มารีย์ชาวมักดาลา  มารีย์ มารดาของพระเยซู  มารีย์ มารดาของยากอบ  ยอห์นผู้ให้บัพติศมา  ยูดาสอิสคาริโอท  โยเซฟชาวอาริมาเธีย  รูฟัส  เศเบดี  สะโลเม  อันดรูว์  เฮโรดอันทีพาส กลุ่มบุคคล ซานเฮดริน ฟาริสี สะดูสี สะมาริตัน 
สถานที่:  กาลิลี  คาเปอรนาอุม  ดาลมานูธา  ทะเลกาลิลี  นาซาเร็ธ  เบธไซดา  เบธานี  แม่น้ำจอร์แดน  ยูเดีย  เยรูซาเล็ม  สะมาเรีย 
เกี่ยวข้อง:  มาระโกผู้นิพนธ์พระวรสาร ยอห์น มาระโก  Textual variants  Marcan priority two-source hypothesis  three-source hypothesis  Intertextual production  Messianic Secret  พระวรสารนักบุญมาระโกลับ 
ในดนตรี:  St Mark Passion (attributed to Keiser)  St Mark Passion, BWV 247 (J. S. Bach)  La Pasión según San Marcos (Golijov)  St Mark Passion (N. Matthes) 
สำเนาต้นฉบับ:  พาไพรัส 45  84  88  137  Fayyum Fragment  Minuscule 2427 (forgery)  7Q5 (disputed) 
ต้นฉบับ:  Greek Text  Latin Vulgate  Wycliffe Version  King James Version  American Standard Version  World English Version
ประเทศไทยใน พ.ศ. 2429

เหตุการณ์ที่เกิดขึ้นใน พ.ศ. 2429 (ค.ศ. 1886) ในประเทศไทย เป็นปีที่ 105 แห่งกรุงรัตนโกสินทร์ และเป็นปีที่ 19 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1247 (1 มกราคม - 3 เมษายน) และ 1248 (4 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
สมุหนายก :
สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ (จนถึง 1 กันยายน)
เจ้าพระยารัตนบดินทร์ (ตั้งแต่ ?)
สมุหพระกลาโหม: เจ้าพระยาสุรวงษ์ไวยวัฒน์
เหตุการณ์

สมเด็จเจ้าฟ้ามหาวชิรุณหิศ ได้รับการสถาปนาขึ้นเป็น สมเด็จพระบรมโอรสาธิราชฯ สยามมกุฎราชกุมาร พระองค์แรกของประเทศไทย
ผู้เกิด > มกราคม

19 มกราคม – พระยาอภัยภูเบศร (เลื่อม อภัยวงศ์) ขุนนาง (อนิจกรรม พ.ศ. 2474)
28 มกราคม – พระพุทธวิถีนายก (เพิ่ม ปุญฺญวสโน) เจ้าคณะอำเภอนครชัยศรี (มรณภาพ พ.ศ. 2526)
ผู้เกิด > กุมภาพันธ์

4 กุมภาพันธ์ – ท้าววนิดาพิจาริณี (บาง สนิทวงศ์ ณ อยุธยา) ท้าวนาง (อนิจกรรม พ.ศ. 2513)
ผู้เกิด > เมษายน

2 เมษายน – แวบีเดาะ อาเยาะหะยี ศตวรรษิกชน (เสียชีวิต พ.ศ. 2562)
7 เมษายน – เจ้าจอมหม่อมราชวงศ์จรวย พระสนมในรัชกาลที่ 5 (อนิจกรรม พ.ศ. 2511)
29 เมษายน – หม่อมเจ้าอมรทัต กฤดากร สมุหราชองครักษ์คนที่ 5 (สิ้นชีพิตักษัย พ.ศ. 2495)
ผู้เกิด > พฤษภาคม

7 พฤษภาคม – เจ้าราชบุตร (วงศ์ตวัน ณ เชียงใหม่) เจ้าราชบุตรนครเชียงใหม่ (พิราลัย พ.ศ. 2515)
9 พฤษภาคม – คัทริน เดสนิตสกี สโตน (หม่อมคัทริน ณ พิศณุโลก) อดีตหม่อมในสมเด็จเจ้าฟ้ากรมหลวงพิษณุโลกประชานาถ (อนิจกรรม พ.ศ. 2503)
ผู้เกิด > มิถุนายน

4 มิถุนายน – หม่อมเจ้าทองฑีฆายุ ทองใหญ่ อดีตผู้บังคับการกรมทหารม้าที่ 1 (สิ้นชีพิตักษัย พ.ศ. 2485)
9 มิถุนายน – พระยาราชวังสัน (ศรี กมลนาวิน) รัฐมนตรีว่าการกระทรวงกลาโหมคนที่ 1 (อนิจกรรม พ.ศ. 2482)
ผู้เกิด > กรกฎาคม

24 กรกฎาคม – ชวลิต อภัยวงศ์ อดีตรัฐมนตรี (อนิจกรรม พ.ศ. 2527)
ผู้เกิด > สิงหาคม

3 สิงหาคม – หม่อมเจ้าจงจิตรถนอม ดิศกุล พระอนุวงศ์ (สิ้นชีพิตักษัย พ.ศ. 2521)
ผู้เกิด > กันยายน

19 กันยายน – พระวิเชียรกวี (ฉัตร อินฺทสุวณฺโณ) เจ้าอาวาสวัดหนังราชวรวิหาร (มรณภาพ พ.ศ. 2503)
ผู้เกิด > พฤศจิกายน

1 พฤศจิกายน – ท้าวสมศักดิ์ (หม่อมราชวงศ์ปุย มาลากุล) ท้าวนาง (อนิจกรรม พ.ศ. 2513)
30 พฤศจิกายน – พระครูประสาธน์ขันธคุณ (มุม อินทปญโญ) เจ้าคณะตำบลปราสาทเยอ (มรณภาพ พ.ศ. 2522)
ผู้เกิด > ธันวาคม

4 ธันวาคม – สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี พระบรมวงศ์ (สิ้นพระชนม์ พ.ศ. 2479)
12 ธันวาคม – หม่อมเจ้าประสงค์สม บริพัตร พระอนุวงศ์ (สิ้นชีพิตักษัย พ.ศ. 2499)
19 ธันวาคม – พระยาภะรตราชา (หม่อมหลวงทศทิศ อิศรเสนา) ผู้บัญชาการจุฬาลงกรณ์มหาวิทยาลัยคนที่ 2 (อนิจกรรม พ.ศ. 2518)
ผู้เสียชีวิต > เมษายน

17 เมษายน – เจ้าพระยาศรีพิพัฒน์ (แพ บุนนาค) จางวางกรมพระคลังสินค้า (เกิด พ.ศ. 2362)
ผู้เสียชีวิต > สิงหาคม

21 สิงหาคม – พระเจ้าราชวรวงศ์เธอ กรมหมื่นบริรักษ์นรินทรฤทธิ์ พระบรมวงศ์ (ประสูติ พ.ศ. 2388)
ผู้เสียชีวิต > กันยายน

1 กันยายน – สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ สมุหนายกคนที่ 7 แห่งกรุงรัตนโกสินทร์ (ประสูติ พ.ศ. 2362)
ผู้เสียชีวิต > ตุลาคม

9 ตุลาคม – พระวรวงศ์เธอ พระองค์เจ้าประดิษฐวรการ พระอนุวงศ์ (ประสูติ พ.ศ. 2361)
26 ตุลาคม – พระเจ้าบรมวงศ์เธอ พระองค์เจ้ามัณยาภาธร พระบรมวงศ์ (ประสูติ พ.ศ. 2397)
ผู้เสียชีวิต > พฤศจิกายน

11 พฤศจิกายน – พระสุนทรราชวงศา (เจ้าสุพรหม) เจ้าผู้ครองเมืองยศสุนทรพระองค์ที่ 5 (ประสูติ พ.ศ. 2376)
17 พฤศจิกายน – พระเจ้าบรมวงศ์เธอ พระองค์เจ้าประไพพรรณพิลาส พระอนุวงศ์ (ประสูติ พ.ศ. 2428)
ผู้เสียชีวิต > ไม่ทราบวัน

พระยาพิมพิสารราชา เจ้าผู้ครองนครแพร่พระองค์ที่ 4 (ประสูติ พ.ศ. 2354)
หม่อมยิ่ง (พระเจ้าพี่นางเธอ พระองค์เจ้ายิ่งเยาวลักษณ์ อรรคราชสุดา) อดีตพระบรมวงศ์ (ประสูติ พ.ศ. 2395)
การสังหารหมู่ที่โรงเรียนโยเกลา

| การสังหารหมู่ที่โรงเรียนโยเกลา |
| --- | --- |
สถานที่: โยเกลา, ตูซุลา, ประเทศฟินแลนด์
พิกัด: 60°32′56″N 24°57′49″E﻿ / ﻿60.54889°N 24.96361°E﻿ / 60.54889; 24.96361
วันที่: 7 พฤศจิกายน พ.ศ. 2550  11:44 – 16:00 น. (UTC+2)
เป้าหมาย: โรงเรียนโยเกลา
ประเภท: เหตุกราดยิงในโรงเรียน, การสังหารหมู่, ความพยายามลอบวางเพลิง
อาวุธ: ปืนคาลิเบอร์ .22
ตาย: 9 ราย (รวมผู้ก่อเหตุ)
เจ็บ: 12 ราย
ผู้ก่อเหตุ: เปกกา-เอริก เอาวิเนน
การสังหารหมู่โรงเรียนโยเกลา เกิดขึ้นวันที่ 7 พฤศจิกายน พ.ศ. 2550 ที่โรงเรียนมัธยมโยเกลา (ฟินแลนด์: Jokelan koulukeskus) ที่โยเกลา เขตเทศบาลตูซุลา ประเทศฟินแลนด์ มีผู้เสียชีวิตจากเหตุการณ์ทั้งสิ้น 9 ราย เป็นนักเรียน 6 ราย อาจารย์ใหญ่ พยาบาลโรงเรียน และตัวผู้ก่อเหตุ ซึ่งเป็นนักเรียนชายวัย 18 ปี ชื่อเปกกา-เอริก เอาวิเนน ก่อนหน้าที่จะเกิดเหตุการณ์ เอาวิเนนได้เผยแพร่วิดีโอผ่านเว็บไซต์ยูทูบเกี่ยวกับการสังหารหมู่นี้
เหตุการณ์นี้เป็นการยิงกันภายในโรงเรียนครั้งที่สองของประเทศ ก่อนหน้านี้เคยเกิดเหตุการณ์ยิงกันในโรงเรียนที่เรามา เมื่อปีพ.ศ. 2532 ในประเทศฟินแลนด์ การเป็นเจ้าของปืนเป็นเรื่องปกติ แต่การใช้อาวุธปืนจนถึงแก่ชีวิตเป็นเรื่องที่เกิดขึ้นน้อยมาก
เหตุการณ์

ตำรวจได้รับแจ้งเหตุเมื่อเวลา 11.44 น. ตามเวลาท้องถิ่น มีการประกาศในโรงเรียนให้นักเรียนทั้งหมดอยู่ในห้องเรียนและล็อกประตู หน่วยปฏิบัติการชุดแรกเข้าปิดล้อมโรงเรียนในเวลา 11.55 น. และสั่งให้ผู้ก่อเหตุมอบตัว แต่ผู้ก่อเหตุยิงไปทางเจ้าหน้าที่ ซึ่งไม่ได้รับบาดเจ็บใดๆ เสียงปืนนัดสุดท้ายดังขึ้นเมื่อเวลา 12.04 น. เมื่อเปกกา-เอริก เอาวิเนนยิงตัวเองที่ศีรษะ เอาวิเนนถูกพบในห้องน้ำของโรงเรียนเมื่อเวลา 13.53 น. และเสียชีวิตเมื่อเวลา 22.14 น. ที่โรงพยาบาล
มีผู้เสียชีวิตจากเหตุการณ์เก้าคน เป็นนักเรียนชายห้าคน นักเรียนหญิงหนึ่งคน อาจารย์ใหญ่ และพยาบาลโรงเรียน
ผู้ก่อเหตุ

ผู้ก่อเหตุยิงครั้งนี้เป็นนักเรียนชายอายุ 18 ปี ชื่อเปกกา-เอริก เอาวิเนน (Pekka-Eric Auvinen) ซึ่งเป็นนักเรียนของโรงเรียน เอาวิเนนเขียนถึงตัวเองเป็นภาษาอังกฤษในหน้าประวัติของเว็บไซต์ยูทูบว่า "I am a cynical existentialist, antihuman humanist, antisocial socialdarwinist, realistic idealist and godlike atheist." (ผมเป็นนักอัตถิภาวนิยมที่ไม่เชื่อความจริงใจ นักมนุษยนิยมที่ต่อต้านมนุษย์ โซเชียลดาร์วินนิสต์ที่ต่อต้านสังคม นักจิตนิยมแบบสัจนิยม และนักอเทวนิยมที่เป็นเหมือนพระเจ้า) ในหน้าประวัติยังกล่าวถึงความนิยม "การคัดเลือกตามธรรมชาติ" (natural selection) และความเกลียดชังมนุษยชาติ "ผมในฐานะผู้คัดเลือกตามธรรมชาติ จะทำลายทุกคนที่ผมเห็นว่าไม่เหมาะสม ความเสื่อมเสียของเผ่าพันธุ์มนุษย์ และความล้มเหลวของการคัดเลือกตามธรรมชาติ" เอาวิเนนยังเขียนว่า ทั้งหมดนี้เป็นสงครามของเขา และอย่าโทษคนอื่น ไม่ว่าจะเป็นพ่อแม่ เพื่อน หนังสือ เพลง เกม
ก่อนที่จะเกิดเหตุการณ์ เอาวิเนนอัปโหลดวิดีโอในยูทูบผ่านบัญชีผู้ใช้ "sturmgeist89" ตั้งชื่อว่า "Jokela High School Massacre - 11/7/2007 (การสังหารหมู่ที่โรงเรียนมัธยมโยเกลา)" "naturalselection89" บัญชีผู้ใช้ก่อนหน้านั้นของเอาวิเนน ถูกห้ามใช้ในเดือนตุลาคม วิดีโอส่วนใหญ่ที่เขาอัปโหลดเกี่ยวข้องกับการยิงปืนและความรุนแรง เช่นเหตุการณ์สังหารหมู่ที่โรงเรียนมัธยมโคลัมไบน์ การโจมตีด้วยแก๊สซารินที่โตเกียว และการระเบิดในระหว่างสงครามอิรัก รวมถึงวิดีโอที่มีการอ้างอิงถึงเหตุการณ์ที่มหาวิทยาลัยเวอร์จิเนียเทค
แหล่งข้อมูลอื่น

รวมสื่อที่เกี่ยวข้องกับเหตุการณ์ เก็บถาวร 2014-10-11 ที่ เวย์แบ็กแมชชีน รวมถึงโฮมวิดีโอของเอาวิเนน และภาพหน้าจอของหน้าประวัติในยูทูบ
กำไรเกินปกติ

แม่แบบ:Expire
กำไรเกินปกติ (อังกฤษ: abnormal profit หรือ economic rent) คือ กำไรที่เกินมาจาก รายได้หลังหักต้นทุนทางเศรษฐศาสตร์ทั้งหมดแล้ว โดยปกติแล้ว กำไรเกินปกติจะมาจากการผูกขาด เช่น ผูกขาดทรัพยากร ผูกขาดพื้นที่ ผูกขาดข้อมูล เป็นต้น กำไรเกินปกติอาจได้มาจากหลายทาง เช่น
การได้อภิสิทธิ์
การรู้ข้อมูลภายใน (inside information)
การแขวนคอ

การแขวนคอ
การแขวนคอ (อังกฤษ: Hanging) เป็นการแขวนบุคคลโดยใช้ห่วงหรือสายรัดรอบคอ ในพจนานุกรมภาษาอังกฤษ ฉบับออกซฟอร์ดได้ระบุว่าการแขวนคอในความหมายนี้คือ "โดยเฉพาะเพื่อที่ทำให้ตายโดยการแขวนคอ" แม้ว่าก่อนหน้านี้ยังหมายถึงการตรึงกางเขนและประหารโดยการแทงในขณะที่ร่างกายยังคงแขวนอยู่  การแขวนคอเป็นวิธีการประหารชีวิตทั่วไปนับตั้งแต่สมัยยุคกลาง และเป็นวิธีการประหารชีวิตหลักในหลายประเทศและภูมิภาค เรื่องราวของการประหารชีวิตโดยการแขวนคออยู่ในมหากาพย์โอดิสซีย์ของโฮเมอร์ (หนังสือ 22) ในความหมายพิเศษนี้ของคำทั่วไปของการแขวน จากอดีตและคำกริยาอดีตคือการแขนคอ แทนที่การห้อยคอ
การแขวนคอเป็นวิธีการฆ่าตัวตายแบบโดยทั่วไปในซึ่งบุคคลจะใช้สายรัดคอและทำให้เกิดหมดสติและเสียชีวิตโดยการแขวน การแขวนบางส่วนหรือบางส่วนที่แบกรับน้ำหนักบนสายรัดเป็นการใช้บางครั้ง โดยเฉพาะอย่างยิ่งในเรือนจำ โรงพยาบาลจิตเวช หรือสถาบันสาธารณะอื่นๆ ที่การสนับสนุนการแขวนคอแบบเต็มตัวเป็นเรื่องที่ยากที่จะทำได้ เพราะจุดสายรัดระดับสูง (เช่น ตะขอหรือท่อ) ได้ถูกเอาออก
ดูเพิ่ม

โทษประหารชีวิต
การจัดหมู่

การจัดหมู่ (อังกฤษ: Combination) ในทางคณิตศาสตร์เป็นวิธีการเลือกสิ่งของจำนวนหนึ่งมาจากสิ่งของที่มีอยู่ทั้งหมด โดยไม่คำนึงถึงลำดับ การจัดหมู่สิ่งของ k สิ่ง จากสิ่งของทั้งหมด n สิ่ง มีวิธีการจัดทั้งหมด  C_{k}^{n}={n \choose k}={\frac {n!}{k!(n-k)!}} วิธี ตัวอย่างเช่นให้ผลไม้สามชนิดกล่าวคือแอปเปิ้ลสีส้มและลูกแพร์มีสามชุดให้เลือกจากชุดนี้คือแอปเปิ้ลและลูกแพร์ แอปเปิ้ลและส้ม; หรือลูกแพร์และส้ม เพิ่มเติมอย่างเป็นทางการการรวมชุด k ของชุด S คือเซตย่อยขององค์ประกอบที่แตกต่างของ S. หากชุดมีองค์ประกอบ n จำนวนของ k-combination จะเท่ากับค่าสัมประสิทธิ์ทวิดาวน์
Pseudo-code

def combinations(iterable, r):
    # combinations('ABCD', 2) --> AB AC AD BC BD CD
    # combinations(range(4), 3) --> 012 013 023 123
    pool = tuple(iterable)
    n = len(pool)
    if r > n:
        return
    indices = range(r)
    yield tuple(pool[i] for i in indices)
    while True:
        for i in reversed(range(r)):
            if indices[i] != i + n - r:
                break
        else:
            return
        indices[i] += 1
        for j in range(i+1, r):
            indices[j] = indices[j-1] + 1
        yield tuple(pool[i] for i in indices)
ส่งคืนข้อมูล r length ของ elements จาก input iterable ชุดค่าผสมถูกปล่อยออกมาตามลำดับการจัดเรียง lexicographic ดังนั้นหากมีการจัดเรียงการวนซ้ำอินพุทจะมีการจัดเรียง tuples ตามลำดับที่เรียงลำดับองค์ประกอบจะถือว่าเป็นเอกลักษณ์ตามตำแหน่งไม่ใช่ค่าของพวกเขา ดังนั้นหากองค์ประกอบอินพุตเป็นค่าที่ไม่ซ้ำกันจะไม่มีค่าซ้ำในชุดค่าผสมแต่ละชุด
แหล่งข้อมูลอื่น

Combinations and Permutations - Math is Fun
Combinations Calculator
ดูเพิ่ม

การเรียงสับเปลี่ยน
กำเนิดลูกบาศก์มรณะ

| กำเนิดลูกบาศก์มรณะ |
| --- | --- |
ปกดีวีดี
กำกับ: Ernie Barbarash
เขียนบท: Ernie Barbarash (WGA)
อำนวยการสร้าง: Ronald Kinnoch
นักแสดงนำ: Zachary Bennett Stephanie Moore Michael Riley Martin Roach
กำกับภาพ: François Dagenais
ตัดต่อ: Mitch Lackie (as Mitchell Lackie)  Mark Sanders
ดนตรีประกอบ: Norman Orenstein
ผู้จัดจำหน่าย: Lions Gate Entertainment
วันฉาย:  15 ตุลาคม พ.ศ. 2547
ความยาว: 97 นาที
ประเทศ: แคนาดา
ภาษา: อังกฤษ
ทุนสร้าง: CAD 1,200,000 (ประมาณ)
ก่อนหน้านี้: ลูกบาศก์มรณะ 2
ข้อมูลจาก IMDb
ข้อมูลจากสยามโซน
กำเนิดลูกบาศก์มรณะ (อังกฤษ: Cube Zero) เป็นภาพยนตร์แนวไซไฟสยองขวัญ และเป็นไตรภาคที่ 3 ของภาพยนตร์ชุด ลูกบาศก์มรณะ กำกับการแสดงโดย เออร์นี บาร์บาราช (Ernie Barbarash) ออกฉายครั้งแรกในสหรัฐอเมริกาเมื่อ 15 ตุลาคม พ.ศ. 2547 เนื้อเรื่องของภาพยนตร์ภาคนี้เป็นการอธิบายเรื่องราวก่อนถึงภาคแรก และเฉลยข้อสงสัยที่มีในภาคก่อนๆ และเริ่มต้นดำเนินเรื่องจากข้างนอกสถานที่เข้าไปข้างใน ต่างกับภาคก่อนๆ ที่ดำเนินเรื่องจากภายในออกไปข้างนอก
การแกะสลัก (แก้ความกำกวม)

การแกะสลัก (อังกฤษ: carving) หมายถึงการสกัด เจียร ถาก ตัด แต่ง ดุน ขูด หรือขีดวัสดุบางชนิด ให้เกิดสิ่งประดิษฐ์หรือลวดลายที่สวยงามตามที่ออกแบบสร้างสรรค์ไว้ มีจุดประสงค์เพื่อใช้เป็นงานศิลปะหรืองานตกแต่ง
การแกะสลักไม้
การแกะสลักหิน
ศิลปะสกัดหิน (petroglyph)
การแกะสลักงาช้าง
การแกะสลักกระดูก
การแกะสลักน้ำแข็ง
การแกะสลักผักผลไม้
ดูเพิ่ม

การแกะลายหรือการจารึก (engraving)
การแข่งขันแบบพบกันหมด

การแข่งขันแบบพบกันหมด (อังกฤษ: round-robin tournament) เป็นรูปแบบการแข่งขันประเภทหนึ่ง ซึ่งผู้เข้าแข่งขันแต่ละคนจะต้องแข่งขันกับผู้แข่งขันคนอื่นทุกคนเป็นจำนวนครั้งเท่ากัน ซึ่งมักจะเป็นแบบเหย้า-เยือน ถ้าผู้เข้าแข่งขันแต่ละคนแข่งขันกับผู้แข่งขันคนอื่นทุกคน คนละ 1 ครั้ง จะเรียกว่า การแข่งขันแบบพบกันหมดครั้งเดียว (อังกฤษ: single round-robin tournament) ซึ่งส่วนใหญ่จะอยู่ในรอบแบ่งกลุ่มของการแข่งขันที่มีเจ้าภาพประเทศเดียว
ดูเพิ่ม

การแข่งขันแบบแพ้คัดออก